Škoda Kamiq

Škoda Kamiq je mestský crossover, ktorý vyrába spoločnosť Škoda. Model je menší ako Škoda Karoq i Škoda Kodiaq. Pod rovnakým názvom sa predáva podobný, no o niečo väčší model, určený pre čínsky trh.

 Názov 
Slovo kamiq pochádza z inuitského jazyka a znamená výraz pre niečo, čo „padne ako uliate“.

 Vývoj 
Kamiq bol predstavený v apríli 2018 na autosalóne Auto China 2018 v Pekingu, kde bolo prezentované, že model je určený len pre čínsky trh. Neskôr spoločnosť Škoda Auto oznámila, že uvedie pre európsky trh podobné SUV s rovnakým názvom. Predstavený bol na autosalóne v Ženeve vo februári 2019 a jeho výroba začala 9. júla 2019 v Mladej Boleslavi.

Škoda Kamiq vychádza z konceptu Vision X, ktorý bol predstavený verejnosti v roku 2018 na ženevskom autosalóne. Koncom toho roka začalo v Južnej Amerike testovanie sériovej verzie, ktorej názov bol verejnosti predstavený v januári 2019. Premiéra modelu prebehla na ženevskom autosalóne vo februári 2019. Prvé kusy boli dodané zákazníkom v septembri toho istého roku.

 Popis 
 Špecifikácia 
Model je postavený na koncernovej platforme MQB vo verzii A0 a ide tak o menší automobil s dĺžkou 4,2 metra s predným pohonom. Podobné vozidlá sú Škoda Scala a Volkswagen T-Cross. So Scalou má Kamiq spoločný technický základ, niektoré dizajnové prvky a interiér. Objem batožinového priestoru má rovných 400 litrov, ktorý po sklopení zadných sedadiel narastie na 1395 litrov.

Zo začiatku sa Kamiq predával s motormi 1,0 TSI (70 alebo 85 kW) a 1,6 TDI (85 kW), postupne pribudli motory 1,0 G-Tec (66 kW; s možnosťou prevádzky na CNG) a štvorvalec 1,5 TSI (110 kW).

 Motorizácia 
+Benzínové motoryMotorPočet valcov/ventilovvýkonKrútiaci momentPrevodovkaSpotrebaMax. rýchlosť0-100 km/h1,0 TSI3/1270 kW175 Nm 5°M5,1181 km/h11,1 s1,0 TSI3/1281 kW200 Nm 6°M/7°DSG5,1194 km/h9,9 s1,5 TSI4/16110 kW250 Nm 6°M/7°DSG4,9213 km/h8,3 s1,6 TDI4/1685 kW250 Nm 6°M/7°DSG4,2193 km/h10,2 s1,0 G-Tec3/1266 kW145 Nm6°M

 Referencie 

 Iné projekty 

 Zdroj 


Kategória:Automobily Škoda